open-index/open-wikipedia-markdown huggingface dataset:
Betta Lehihi

**Seneanye Betta Lehihi** be South African politician wey dey represent North West for National Council of Provinces since May 2019. Lehihi na member of de Economic Freedom Fighters.

## Education
Lehihi complete grade 11 at de Tiragalo Secondary School insyd Leeudoringstad, North West.

## Parliamentary career
Lehihi be member of de Economic Freedom Fighters. Afta de general election wey happen on 8 May 2019, dem elect am as permanent delegate go National Council of Provinces. Dem swear am in as MP on 23 May 2019. Lehihi na de only EFF representative wey dey insyd de North West delegation. She receive ein committee assignments on 24 June.

### Committee assignments

* Joint Constitutional Review Committee
* Select Committee on Education and Technology, Sports, Arts and Culture
* Select Committee on Health and Social Services
* Select Committee on Land Reform, Environment, Mineral Resources and Energy
* Select Committee on Public Enterprises and Communication

## References


## External links

* Seneanye Betta Lehihi at People's Assembly
Glenda Lepolesa

**Kesholohetse Glenda Lepolesa** be South African politician. She be member of de Economic Freedom Fighters (EFF), den she dey represent de party insyd de Northern Cape Provincial Legislature. She na de deputy provincial secretary of de EFF.

## References


## External links
*Profile : Ms Kesholohetse Glenda Lepolesa – NCPLEG
*Kesholohetse Glenda Lepolesa – People's Assembly
Sharon Letlape

**Molebogeng Sharon Letlape** be South African politician wey dey come from de Economic Freedom Fighters. From November 2023, she dey serve as member for de National Assembly of South Africa.

Before she enter Parliament, Letlape bin be member of de EFF Central Command Team den councillor for Rustenburg municipality.

## References


## External links
Lilian Managa

**Lilian Managa** be South African politician wey dey serve as Member of Parliament (MP) for de Economic Freedom Fighters (EFF). Dem elect am go de National Assembly of South Africa for de 2024 general election, where she dey number 46 for de national party list.

## References
Khanyisile Litchfield-Tshabalala

**Khanyisile Litchfield-Tshabalala** be former South African Navy admiral. Later, she turn Member of Parliament for de Economic Freedom Fighters (EFF).

## Early life den education
Dem born am for Soweto den later she join Umkhonto we Sizwe wey dey exile for Angola. Wen she return come South Africa, she complete politics plus drama degree for University of Cape Town, den she do honours degree for criminology.

## Naval career
She join de South African Navy on 1 April 1997, den on 1 January 2004, she become de first woman wey dem promote go Rear Admiral (Junior Grade) as she take up de position of Director of Fleet Force Human Resources for Fleet Command. But she later resign afta military court convict am say she report say dem thief ein laptop fraudulently. Dem no find de missing laptop, den she deny say she fabricate de theft.

## Political career
She enter parliament as a member of de Economic Freedom Fighters (EFF) following de 2014 general election.

On 3 June 2015, she join United Democratic Movement (UDM), den dem immediately make am National Organiser for de party. By December 2015, dem elect am deputy president of UDM. But for September 2016, she comot from de UDM, say she wan pursue more education. But some people talk say she and Holomisa get issue wey make she leave.

## References
Sihle Lonzi

**Sihle Lonzi** (dem born am 1997 ana 1998) be South African politician wey dey serve as Member for National Assembly of South Africa since November 2024, represent de Economic Freedom Fighters party, wey ein lead dem student wing from 2022 reach 2024.

## Background den political career
Lonzi finish secondary school for South African College Schools for Cape Town inside 2015 wey he serve as head boy plus play for de school ein first rugby team. After he finish, he go study economics plus philosophy for University of Cape Town wey he take join de Rhodes Must Fall movement. He join hand plus Sinawo Thambo wey dem two start de EFF Students Command for de university. He serve two terms for de UCT Student Representative Council den he be provincial spokesperson for de EFF Student Command.

Insyd July 2022, dem elect Lonzi as president for de EFF Students Command.

## Parliamentary career
After Busisiwe Mkhwebane resign as EFF Member of Parliament inside October 2024, de party choose Lonzi make he take ein place. Dem swear am in on 14 November 2024. Just after dat, dem appoint am put for de Portfolio Committee on Higher Education plus de Portfolio Committee on Sport, Arts and Culture.

Insyd January 2025, Lonzi bring one private member ein bill come Parliament wey aim to clear all student debt for South Africa.

Then on 3 February 2025, EFF leader Julius Malema talk say de EFF Students Command no dey again, as dem dissolve am plus replace am with new youth command based on resolution wey dem pass for de party ein National Elective Conference for December 2024.

## References
S'lindile Luthuli

**S'lindile Ann Luthuli** be South African politician wey come from KwaZulu-Natal. She be member of de Economic Freedom Fighters (EFF), den she represent KwaZulu-Natal for de National Council of Provinces from 2019 go reach 2024.

## Political career
From 2006 go 2010, Luthuli be local councillor for Ndwedwe Local Municipality, wey she dey serve as deputy mayor; she represent National Democratic Convention. After she join EFF, she serve as de party ein regional coordinator for Ilembe region from 2017 go 2018; then for 2018, dem elect her enter de EFF Provincial Command Team for KwaZulu-Natal.

Insyd de 2019 general election inside, Luthuli stand as EFF candidate make she enter KwaZulu-Natal Provincial Legislature. Even though dem no elect her go de provincial legislature, she rather enter de National Council of Provinces.

Luthuli be one of four EFF MPs wey dem mention for public plus shame dem, then dem ban her from attending de party ein 10th anniversary celebration for FNB Stadium on 29 July 2023 because she no fit get buses carry party supporters from her constituency go de event. De next month, dem "recall" am as EFF public representative.

## References


## External links
*Ms S'lindile Ann Luthuli at Parliament of South Africa
Lencel Komane

**Lencel Mashidika Komane** (wey dem born 10 July 1972) be South African politician wey dey represent de Economic Freedom Fighters (EFF) as Member of de National Assembly of South Africa since June 2024.

## Parliamentary career
Komane be member for de Economic Freedom Fighters (EFF) party. For de 2024 general election, dem put ein name as number seven for de party ein regional to national list. Even though dem no elect am enter Parliament straight, dem later choose am make e fill Anthony Matumba ein seat after Matumba no gree take de position.

For July 2024, dem appoint Komane as alternate member for both de Portfolio Committee on Energy and Electricity plus de Portfolio Committee on Basic Education. But on 27 November 2024, e comot ein membership from de Portfolio Committee on Electricity and Energy, so now e just dey serve as alternate member for de Portfolio Committee on Basic Education.

Then for December 2024, for de party ein elective conference, dem elect Komane as additional member for de EFF Central Command Team.

## References
Rosina Komane

**Rosina Ntshetsana Komane** be South African politician wey serve as Member of Parliament (MP) for National Assembly of South Africa from May 2019 go reach May 2024. Komane na member for de Economic Freedom Fighters (EFF) party.

Insyd June 2019, dem elect Rosina Ntshetsana Komane as alternate member for Standing Committee on Appropriations. On 6 May 2020, she come be alternate member for Portfolio Committee on Public Enterprises. Then for 4 September 2020, dem appoint am go Portfolio Committee on Public Service and Administration, Performance Monitoring & Evaluation.

## References



## External links
*Ms Rosina Ntshetsana Komane at Parliament of South Africa
Isaac Mafanya

**Washington Tseko Isaac Mafanya** be South African politician wey be Member of Parliament (MP) for de Economic Freedom Fighters (EFF) party.

## Political career
Washington Tseko Isaac Mafanya stand as EFF parliamentary candidate for de 2019 national elections, den dem elect am go National Assembly wey dem swear am in on 22 May 2019.

E start serve as member for de Portfolio Committee on Police from 27 June 2019 till 6 May 2020, den e move go de Portfolio Committee on Defence and Military Veterans.

For 2024, Mafanya plus nine other EFF MPs plead not guilty for charges say dem disrupt President Cyril Ramaphosa ein speech during parliament ein budget vote. Dis one come afta National Assembly demma Powers and Privileges Committee start investigation wey follow di disruption of Ramaphosa ein speech on 9 and 10 June 2022.

## References
Mbulelo Magwala

**Mbulelo Jonathan Magwala** (dem born am 1984 or 1985) be South African politician wey dey serve as Permanent Delegate to de National Council of Provinces from Western Cape since 2023. As of October 2022, Magwala be de third Provincial Secretary for de Economic Freedom Fighters.

## Early life
Magwala be pikin wey ein single mom, Nompazamo Magwala, born for George. Ein get one small bro, Sinethemba Magwala. Wen e still small, dem move go plenty towns—start from Middelburg, den go Pretoria, before dem reach Plettenberg Bay wey e take finish ein secondary school for Murray High School.

## Career
Insyd 2005, Magwala work as security guard for Pick n Pay before dem promote am make e be supervisor for PnP Precap Centre for George. E later work for Pioneer Foods as field marketer. E still be manager for Picardi Rebel store wey dey Thembalethu Square den later work as sales rep for Boland Wines. Before e enter politics, e be representative for Colven Associates.

## Political career
Magwala start to dey inside politics for 2013 as field worker for Economic Freedom Fighters (EFF) till 2014. That same 2014, dem elect am as branch chairperson for EFF inside Ward 11 for George Local Municipality.

Insyd 2016 municipal elections, dem make Magwala sub-regional convenor for EFF. Later, for 2018, dem appoint am as regional secretary for EFF Southern Cape region, wey e serve two terms for dat position.

Insyd October 2022, during de EFF provincial elective conference, Magwala win de post of provincial secretary. Na de third person e be wey hold dat position.

## Parliamentary career
Dem swear Magwala insyd as Permanent Delegate to de National Council of Provinces from Western Cape on 7 March 2023.

### Committee assignments
On 7 March 2023, Magwala be assigned to de following committees:

* Select Committee on Land Reform, Environment, Mineral Resources and Energy
* Select Committee on Public Enterprises and Communication

## References


## External links
*Profile at Parliament of South Africa
Poppy Mailola

**Poppy Raisibe Mailola** be a South African politician who serve as de Deputy Secretary-General of de Economic Freedom Fighters (EFF) party from December 2019 until December 2024.

For de 2019 elections, she be 139th on the EFF ein national list den sanso 18th on de party ein Mpumalanga provincial list. She be elected to Parliament insyd de 2024 general election.

## References



## External links

* Poppy Raisibe Mailola at People's Assembly
Nosipho Makamba-Botya

**Nosipho Makamba-Botya** be South African politician wey serve as member of de National Assembly of South Africa from June 2023 go reach May 2024, den she represent de Economic Freedom Fighters (EFF). Before den, she bin be EFF councillor insyd de City of Cape Town, plus she bin serve as Member of de Western Cape Provincial Parliament. She start ein MPP role for May 2019 den serve as de party ein chief whip. Makamba-Botya too be de deputy chairperson for EFF insyd de province.

On 28 January 2023, Makamba-Botya plus ein colleague Melikhaya Xego wey be EFF MPP, dem resign from de provincial parliament. Dem later swear her in as councillor for City of Cape Town on 14 February 2023. After she serve small for council, dem san swear am as Member of de National Assembly on 14 June 2023.

## References



## External links

*
*
Mandisa Makesini

**Mandisa Makesini** (wey dem born am 20 September 1975) be South African politician wey dey serve as Permanent Delegate go National Council of Provinces from Free State since 2024. Before dis, she serve insyd Free State Provincial Legislature den National Assembly of South Africa. Makesini be former provincial chairperson for Economic Freedom Fighters.

## Political career
Makesini enter Free State Provincial Legislature insyd 2014 general election plus Jacob Tshabalala as two EFF members wey win seat. For EFF ein provincial conference wey happen September 2018, dem elect Makesini as provincial chairperson after she beat de current chairperson, Kgotso Morapela, by three votes. As she win, she talk say dis win mean say patriarchy dey fall.

Dem re-elect Makesini for second term for de provincial legislature insyd 2019. But for November 2022, she no fit win de election again as provincial chairperson—Mapheule Liphoko beat am with 343 votes while she get 278. EFF president Julius Malema no happy say she lose; he blame de delegates say dem no vote for woman to lead again.

Makesini com resign from de provincial legislature insyd January 2023, den Liphoko replace am. Later, dem swear Makesini in as member for National Assembly of South Africa on 8 February 2023.

After de 2024 general election, dem appoint Makesini go National Council of Provinces, wey she now dey represent Free State as de only EFF member wey dey de province ein delegation.

## References
Mlamli Makhetha

**Mlamli Alfred Makhetha** be South African politician wey serve as member for Eastern Cape Provincial Legislature. Before dat, he bin be de deputy provincial chairperson for de Economic Freedom Fighters (EFF) insyd Eastern Cape. Before he take dat position, he serve as de provincial secretary for de party.

## Political career
For de EFF ein provincial conference wey happun for October 2018, Mlamli Alfred Makhetha bin win de position as provincial secretary for de party. For de 2019 election, dem elect am go Eastern Cape Provincial Legislature.

Later, insyd November 2022 during anoda provincial conference, Makhetha come win again, dis time as deputy provincial chairperson. But shortly afta dat, dem comot am from dat position and replace am plus Nokuthula Mlokoti. Dis change happun because de EFF War Council talk say dem need reconfigure de provincial leadership since no woman win any of de contested positions. EFF president Julius Malema express ein disappointment say de conference no elect any woman. Makhetha later resign from de provincial legislature for February 2023.

## References
Carol Mafagane

**Mokgaetji Carol Mafagane** be South African politician wey be Member of Parliament (MP) for UMkhonto weSizwe (MK) party.

She first win election enter parliament for de 2024 South African general election. Before dat, she be member of de Economic Freedom Fighters (EFF).

She come from de village of Byldrift.

## References
Piaba Madokwe

**Piaba Madokwe** be South African politician wey serve as Member of de National Assembly for de Economic Freedom Fighters (EFF) from October 2020 go reach August 2023. Before dat, Madokwe bin serve as de first Secretary-General for de EFF Students Command.

## Career
Insyd June 2015, na Madokwe win de position as secretary-general for de student command of de Economic Freedom Fighters (EFF).

Insyd March 2019, dem announce say she go be EFF parliamentary candidate for de 2019 general election, but she no win seat for de May 2019 election. By July 2019, Muzi Khozi take over from am as secretary-general. Later for December 2019, she join de EFF Central Command Team, wey be de highest decision-making body for de party.

On 22 October 2020, she enter de National Assembly to replace Peter Keetse.

Madokwe be one of de four EFF MPs wey dem ban from attending de EFF 10th anniversary celebration for FNB Stadium on 29 July 2023 because dem no provide buses to carry party supporters go de event. On 27 August 2023, EFF leader Julius Malema announce say de party dey recall over 210 public representatives, wey dey include Madokwe, for dat same reason. She come resign from Parliament on 30 August 2023.

## References


## External links

* Piaba Madokwe at People's Assembly
* Ms Piaba Madokwe at Parliament of South Africa
Paulnita Marais

**Paulnita Marais** (wey dem born 27 September) be South African politician wey dey serve as Member for National Assembly since January 2022, under de Economic Freedom Fighters (EFF). Before dis role, she be councillor for Mangaung Metropolitan Municipality.

## Biography
Marais wey dem born insyd Cape Town on 27 September, go study for University of Cape Town. Before she enter politics, she be manager for VeriCred Credit Bureau Pty Ltd.

Insyd 2016, Marais take elect as EFF councillor for Mangaung Metropolitan Municipality. During ein time as councillor, she serve as de leader for EFF ein municipal caucus. For January 2020, Marais talk say de Members of de Mayoral Committee (MMCs) for de municipality must take responsibility for de problems wey dey happen. Then for August 2021, she accuse ANC ein mayoral candidate, Mxolisi Siyonzana, say e be part of de divisions wey dey insyd ANC caucus.

On 26 January 2022, Marais take swear in as Member of de National Assembly of South Africa.

## Ein life matter
Marais be married to Tony Marais, a former Senator for de African National Congress who join de EFF insyd 2013. He die insyd January 2019 insyd Heidedal, Bloemfontein, where he dey live plus Paulnita den demma six kiddies.

## References



## External links

* Ms Paulnita Marais at People's Assembly
Tony Marais

**Anthony Marais** (28 August 1952 – 27 January 2019) be South African politician wey come from Free State. He represent de African National Congress (ANC) for de Free State Provincial Legislature from 2002 go reach 2006. Before dat, he be Delegate for de National Council of Provinces from 1994 go reach 2002. After he commot from government, he join de opposition party Economic Freedom Fighters (EFF) for 2013.

## Early life den activism
Na dem born Marais on 28 August 1952. According to ein wifey, he join de ANC when he still be teenager den dem recruit am enter Umkhonto we Sizwe. Later, he come chair de Free State branch of de South African National Civic Organisation.

## Political career
Insyd South Africa ein first post-apartheid elections for 1994, Marais win seat to represent de ANC insyd de Orange Free State caucus (wey later turn Free State caucus) for de Senate (wey later become de National Council of Provinces). He win second term again for de 1999 general election.

Insyd 2002, Marais resign from de national Parliament make he take up ANC ein seat insyd de Free State Provincial Legislature. He win full term for de provincial legislature for 2004, but he resign halfway through de term for 2006.

After he comot from legislative politics, for 2007, Marais start one printing business wey no go well plus ein wife; de company later close down. He join de EFF for 2013.

## Ein life matter
Marais dey retired by de time wey he die den he dey live for Heidedal plus ein wife, politician Paulnita Marais, wey he get six pikin with. He die on 27 January 2019.

## References
Reneiloe Mashabela

**Ngwanamakwetle Reneiloe Mashabela** be South African politician from de Economic Freedom Fighters party. She dey serve as Member of Parliament (MP) insyd de National Assembly of South Africa since May 2014. Mashabela be member of de central command team of de EFF.

## Career
Mashabela join de Economic Freedom Fighters insyd 2013. Dem elect am go de National Assembly of South Africa insyd de general election wey happen for 7 May 2014. Mashabela take ein oath as Member of Parliament on 21 May 2014.

Insyd November 2014, house chairperson Cedric Frolick tell sergeant-at-arms Regina Mohlomi make she move Mashabela commot for de house after she call president Jacob Zuma “thief” chaw times den refuse to withdraw am. Riot police come inside come carry am commot from de chamber. Mashabela talk say de experience “traumatised” am.

Insyd de EFF conference insyd December 2014, dem elect am go de central command team as one additional member.

Mashabela get re-election as MP for May 2019. Dem re-elect am go de central command team of de EFF for December 2019. She get re-election again for anoda term insyd de National Assembly for de 2024 general election.

## References



## External links
*Ngwanamakwetle Reneiloe Mashabela at People's Assembly
Mandisa Mashego

**Mandisa Sibongile Mashego** (wey dem born am 26 August 1973) na South African politician plus feminist. She be former member of de Economic Freedom Fighters (EFF), den she serve as de party ein provincial chairperson for Gauteng from 2018 go 2020. She sana be Member of de Gauteng Provincial Legislature from 2014 go 2020.

## Early life
Dem born Mashego insyd King William's Town insyd Cape Province. Ein mommie be Black woman den ein poppie be White man. She grow for Mayfern township wey dey Nelspruit. She get B-Tech for Public Relations from Durban University of Technology.

## Political career
Mashego join African National Congress (ANC) while she still dey school. She comot from de ANC for 2012, den shortly afta she join EFF. For 2014, dem elect am as Member of de Gauteng Provincial Legislature, den de following year, dem make am acting provincial chairperson for EFF afta Zorro Boshielo resign. For 2018, dem elect Mashego as provincial chairperson for full term, wey make am de party ein second elected woman wey hold dat position.

### Political views
Mashego dey call einself feminist den person wey dey against patriarchy. For one interview she do plus *Mail & Guardian*, she talk say de way dem replace de party ein first woman provincial chairperson, Betty Diale, "saddened" am.

Insyd April 2020, Mashego talk say she dey support make dem bring back death penalty for South Africa.

### Tensions plus Julius Malema
Then for December 2019, wey be de time for EFF ein national elective conference, Mashego stand against Marshall Dlamini for de Secretary-General position. Dis move bring tension between her den de party ein leader Julius Malema. Later, Malema tweet something wey make people speculate say Mashego dey plan go join former Johannesburg mayor Herman Mashaba ein party.

Insyd February 2020, *Sunday World* newspaper talk say Mashego resign from ein position as provincial chairperson plus Member for de Gauteng Provincial Legislature. But EFF deny dis report, den Mashego too later talk say she no resign.

Then for 31 March 2020, Mashego really resign from ein position as EFF provincial chairperson plus from de provincial legislature. Dem name Deputy Chairperson Itani Mukwevho as de person wey go take over. Insyd August 2020, Mashego show face for de launch of Mashaba ein political party, ActionSA.

Then for January 2021, Mashego announce say she join Abantu Batho Congress.

## Ein life matter
Mashego no marry buh she get one daughter.

## References


## External links

*Mandisa Mashego – People's Assembly
Brenda Mathevula

**Brenda Tirhani Mathevula** be South African politician wey dey represent Limpopo for de National Council of Provinces. She be member of de Economic Freedom Fighters (EFF). She enter Parliament for December 2016 after dem comot Emmanuel Mtileni ein membership for de party.

Wen she dey serve for de NCOP, she oppose de 2018 national minimum wage law, say e too small plus e no go fit reduce unemployment den poverty.

Mathevula grow up for Mageva, wey be village for Dzumeri area; e be around 34 kilometres from Giyani through de R529 Road. She go Ukuthula Primary School den finish secondary school for Nghonyama High School. Ein mommie be popular sangoma.

Insyd July 2023, EFF publicly call ein name out plus ban am from attend de party ein 10th anniversary celebration sake of say she no arrange buses for carry party people from ein constituency go de event. Dem recall am as EFF public representative de next month.

## References



## External links
*Brenda Tirhani Mathevula at People's Assembly
*Ms Brenda Tirhani Mathevula – Parliament of South Africa. Archived on 18 June 2020.
Sam Zandamela

**Sam Zandamela** be South African politician from Mpumalanga wey dey serve as member for Mpumalanga Provincial Legislature since August 2022, den before that from July 2018 go May 2019. He be member for Economic Freedom Fighters party, den before he serve as de party ein deputy provincial chairperson. Zandamela serve as permanent delegate go de National Council of Provinces from May 2019 till August 2022.

## Career
Zandamela join de Economic Freedom Fighters for 2013. He serve as councillor for Emalahleni Local Municipality before dem appoint am go de provincial legislature for July 2018, wey he replace Alfred Sikhosana. For September 2018, dem elect am as de party ein deputy provincial chairperson, wey he take over from Japhta Mashilo. Zandamela be Member of Provincial Legislature (MPL) till de legislature ein term end on 7 May 2019.

## Parliamentary career
Afta de general election wey happun on 8 May 2019, de provincial legislature appoint am as permanent delegate go de National Council of Provinces on 22 May 2019. Dem swear am in office on 23 May 2019.

### Committee assignments

* Select Committee on Cooperative Governance and Traditional Affairs, Water and Sanitation and Human Settlements
* Select Committee on Security and Justice
* Select Committee on Petitions and Executive Undertakings
* Select Committee on Transport, Public Service and Administration, Public Works and Infrastructure (Alternate member)
* Select Committee on Trade and Industry, Economic Development, Small Business Development, Tourism, Employment and Labour (Alternate member)

## Return to de Provincial Legislature
Insyd 30 August 2022, Zandamela resign from de NCOP den dem swear am in as member of de Mpumalanga Provincial Legislature. He take over de vacant position wey former party member Gcina Mofokeng ein resignation create.

Insyd de EFF ein third Provincial People's Assembly wey happen for September 2022, Rhulani Xebi win election take over from Zandamela as de party ein deputy provincial chairperson.

## References



## External links
*Sam Zandamela at People's Assembly
Yahaya Abubakar

**Brig. Gen. Yahaya Abubakar (Rtd)** CFR be a first class traditional ruler (Emir anaa Amir) wey na he be de 12th Etsu Nupe, anaa King of de Nupe Kingdom, since 2003. Ein royal stool dey situate insyd Bida, Niger state.

## Background
Na dem born Yahaya on 12 September 1952 at Bida insyd Niger State wey he dey hail from one of de ruling houses of Bida Emirate (Usman Zaki). He attend Government College, Sokoto den later Commercial College, Kano (1967–1971), then he enroll into de Nigerian Defence Academy (1973–1975) in preparation for joining de Nigerian Army.

Before na dem appoint am de Etsu Nupe, na he be de *Kusodu Nupe.* Na ein last military posting be to de Nigerian Defense Headquarters Abuja, wer na he be a director of foreign operations, before he retire as a brigadier general insyd September 2003.

Na dem appoint Yahaya Abubakar Kusodu Nupe de 13th Etsu Nupe on 11 September 2003, de ruler of all de Nupe speaking people insyd de world (Etsu Nupe: The King of Nupe) in succession to ein late uncle Alhaji Umar Sanda Ndayako.

By dis title, he be de Chairmo of de Niger State Council of Traditional Rulers. He be de chairmo, Coordinating Committee National Council of Traditional Rulers of Nigeria.

## References


## External links
Yoliswa Yako

**Yoliswa Nomampondomise Yako** (wey dem born on 22 March 1983) be South African politician from de Eastern Cape wey serve as Member of de National Assembly of South Africa. She take office as MP on 3 September 2018. Before dat, Yako be PR councillor for de Nelson Mandela Bay Metropolitan Municipality den chairperson of de municipality ein Municipal Public Accounts Committee (MPAC). Yako be member of de Economic Freedom Fighters.

## Background
Dem born Yako on 22 March 1983. She join de Economic Freedom Fighters insyd 2014 den dem elect am as councillor for de Nelson Mandela Bay Metropolitan Municipality insyd August 2016. For 2018, she get elect as chairperson for de municipality ein Municipal Public Accounts Committee (MPAC).

## Parliamentary career
On 3 September 2018, Yako take oath as Member of de National Assembly of South Africa for de EFF, wey she take over from Vuyokazi Ketabahle. Nosipho Ncana replace am as councillor for Nelson Mandela Bay. Dem assign Yako to de Portfolio Committee on Mineral Resources. She give ein first speech ontop de #FeesMustFall activists, wey dem either jail or sack from university.

Yako get elect for full term as MP insyd May 2019. On 27 June 2019, she receive new committee assignments. For de 2024 general election, she no rank high for EFF ein national list to return go parliament. But as plenty EFF MPs wey dem choose no gree take seat for National Assembly, e make Yako come return go Parliament. Later she comot from de post insyd July 2024.

She dey openly queer.

### Committee assignments

* Portfolio Committee on Trade and Industry
* Portfolio Committee on Basic Education (Alternate Member)
* Portfolio Committee on Mineral Resources

## References



## External links

*Yoliswa Nomampondomise Yako at Parliament of South Africa
Melikhaya Xego

**Melikhaya Xego** be South African politician. E be member of de Economic Freedom Fighters (EFF), den e serve as Member of de Western Cape Provincial Parliament from 22 May 2019 go reach 28 January 2023. E be former Provincial Chairperson of de party.

## Life den career
Dem born Xego insyd de town wey dem dey call Alice insyd de now-dissolve Cape Province.

E serve as de Provincial Organiser for EFF till November 2014 wey dem appoint am go de position of Provincial Secretary. E no waste time wey e take over from Bernard Joseph as de Provincial Chairperson for de party.

Insyd de 2014 general elections, Xego be candidate for de Western Cape Provincial Parliament. But because of how de party perform for de elections, dem no elect am.

Insyd August 2016, Xego get elect go Cape Town City Council den dem inaugurate am as councillor for 10 August 2016. EFF caucus elect am as party whip.

Insyd May 2019, Xego get elect go Western Cape Provincial Parliament as EFF ein support rise for de provincial elections. De party gain one seat, wey make de party ein caucus turn two seats insyd de 6th Provincial Parliament. Dem swear am insyd office on 22 May 2019, but e no fit complete ein full term. Xego ein resignation reach Speaker Daylin Mitchell on 28 January 2023. Xego be de party ein caucus leader den e serve plus Nosipho Makamba-Botya wey later resign plus am.

## References



## External links
* Councillor details Melikhaya Xego
* People's Assembly - Melikhaya Xego
* Hon Melikhaya Xego
Zilindile Vena

**Zilindile Vena** be South African politician wey dey serve as member for Eastern Cape Provincial Legislature since 2023. E be de provincial chairperson for Economic Freedom Fighters.

## Political career
Vena bin elect as councillor for Economic Freedom Fighters inside Nelson Mandela Bay insyd 2016. Insyd October 2018, e try contest for provincial chairperson for EFF during de party ein provincial conference but e no win. Later, dem elect am enter EFF ein Central Command Team for de National Peoples Assembly wey happen insyd December 2019.

E resign from ein position as councillor for Nelson Mandela Bay plus get suspension from party activities for February 2020 after dem accuse am say e rape one Nelson Mandela University student. For February 2021, Vena talk say e no guilty, den for July 2022, court clear am from de charge.

Insyd November 2022, Vena win election as EFF provincial chairperson, wey e beat de incumbent Yazini Tetyana by 33 votes. On 28 February 2023, dem swear am in as member for Eastern Cape Provincial Legislature, after Tetyana resign for January.

## References
Mongezi Twala

**Mongezi Wellbeloved Twala** be South African politician wey e dey serve as Member for KwaZulu-Natal Legislature since 22 May 2019. E be de provincial Chairperson for Economic Freedom Fighters. Twala dey serve insyd de health, co-operative governance plus traditional affairs committees for de legislature.

## References



## External links
*Hon. MW Twala at KwaZulu-Natal Legislature
Mgcini Tshwaku

**Mgcini Tshwaku** (wey dem born 7 June 1976) be South African politician plus member of de Economic Freedom Fighters (EFF) wey e dey serve as de City of Johannesburg ein Member of de Mayoral Committee (MMC) for Safety plus Security since 2023. Before e come serve insyd Johannesburg city council, e be Member of de Gauteng Provincial Legislature between 2014 plus 2017, den Member of de National Assembly of South Africa from 2017 reach 2023.

## Education
Tshwaku get Bachelor of Science (BSc) insyd Applied Maths, Physics plus Chemistry from de University of Fort Hare, BSc plus Master of Science (MSc) insyd Chemical Engineering from de University of Cape Town. Tshwaku get PhD degree insyd chemical engineering from de University of South Africa.

## Political career
Tshwaku be de convenor of de Economic Freedom Fighters for Gauteng from 2013 go 2014. For 2014, dem elect am as Member of de Gauteng Provincial Legislature.

Insyd 2017, e resign from de provincial legislature. Dem swear am insyd as member of de National Assembly on 14 November 2017, wey e replace Shadrack Tlhaole. Tshwaku then come be member for de Portfolio Committee on Basic Education plus de Portfolio Committee on Monitoring and Evaluation. For 2018, dem elect am join EFF ein Central Command Team plus War Council.

Tshwaku get re-elect go de National Assembly for 2019. E serve as alternate member for de National Assembly ein Portfolio Committee on Public Works plus Infrastructure, wey e serve from 27th June 2019 go reach 9th February 2023, den e be Member for Portfolio Committee On Trade, Industry plus Competition from 14th April 2022 go 9th February 2023.

On 9 February 2023, Tshwaku resign from Parliament den dem swear am insyd as City of Johannesburg councillor for de EFF. Dem then appoint am as de Member of de Mayoral Committee for Safety plus Security.

## References
Sophie Thembekwayo

**Sophie Suzan Thembekwayo** be South African politician plus member of parliament for Economic Freedom Fighters (EFF). Dem appoint am go parliament for January 2017 wey she replace Hlayiseka Chewane. Thembekwayo get full term as parliamentarian for 2019 elections. She get re-election again for de 2024 general election.

## References



## External links
*Dr Sophie Suzan Thembekwayo at Parliament of South Africa
*Dr Sophie Suzan Thembekwayo at People's Assembly
Sinawo Thambo

**Sinawo Thambo** (wey dem born 2 June 1996) be South African politician from Western Cape wey dey serve as Member of de National Assembly of South Africa since 2024. Thambo be de provincial chairperson of de EFF Student Command before. For March 2022, dem redeploy am go position of National Spokesperson of de EFF.

## Background
Thambo ein family be African National Congress supporters. Ein poppie be ANC politician. For 2021, Thambo graduate from University of Cape Town plus Bachelor of Arts insyd English, Language and Literature & Politics and Governance.

Thambo serve before as de provincial chairperson for de student command of de Economic Freedom Fighters. Right now, he be de national spokesperson for de party, wey he serve before as head of de presidency.

On 22 October 2020, dem swear am insyd de National Assembly. Thambo win full term insyd de National Assembly for de 2024 general election, but he no dey available to take ein seat, so de party select Sam Matiase make he fill am. After Mzwanele Manyi resign join uMkhonto weSizwe for August 2024, de party choose Thambo make he come take ein seat.

## References


## External links

* Sinawo Thambo at People's Assembly
Yazini Tetyana

**Yazini Tetyana** be South African politician wey serve insyd de Eastern Cape Provincial Legislature from 2019 go 2023, den later serve insyd de National Assembly of South Africa from March 2023 reach January 2025. Tetyana be de provincial chairperson for de Economic Freedom Fighters from 2018 go 2022.

## Background
Dem born Tetyana insyd de Candu location outside Idutywa. He matriculate from Dalindyebo High School den study for a degree insyd political science at de University of KwaZulu-Natal.

## Political career
Insyd October 2018, Tetyana win de chairperson position for de Economic Freedom Fighters insyd Eastern Cape. Before dat one, he be de convenor for de provincial structure after dem dissolve am. Insyd de 2019 election, Tetyana get elected represent EFF for Eastern Cape Provincial Legislature.

Insyd November 2022 during EFF demma provincial conference, former Nelson Mandela Bay councillor Zilindile Vena beat am take win de chairperson position for de province.

Tetyana com resign from de provincial legislature for 18 January 2023. He talk say ein resignation no get anything to do plus how he no win back ein position during de November 2022 provincial conference. He still add say he go remain member for EFF.

## Parliamentary career
Insyd 15 March 2023, Tetyana take oath enter as Member for de National Assembly of South Africa. He win ein first full term as MP inside de 2024 general election.

Tetyana com resign from de National Assembly for 9 January 2025.

## References
Noluvuyo Tafeni

**Noluvuyo Tafeni**, wey dem dey call **Luvuyo Tafeni**, be South African politician wey dey serve as Permanent Delegate go de National Council of Provinces since June 2023, represent Eastern Cape. As member for de Economic Freedom Fighters party, she serve as Member for de National Assembly from October 2019 reach June 2023.

## Parliamentary career
Tafeni be member for de Economic Freedom Fighters. Dem swear am in as Member for de National Assembly on 25 October 2019, wey she take replace Mmabatho Mokause wey resign.

On 6 May 2020, she come turn Alternate Member for de Portfolio Committee on Justice and Correctional Services. She serve for dat committee till 4 September 2020. On 31 August 2022, she become member for de newly reestablished Portfolio Committee on Human Settlements. She still get appointment as alternate member for de Portfolio Committee on Water and Sanitation on 14 April 2022. On 28 February 2023, dem discharge her from de Water and Sanitation committee, den she become alternate member for de Human Settlements committee.

Tafeni resign from de National Assembly on 5 June 2023. On 13 June 2023, dem swear am in as Permanent Delegate go de National Council of Provinces from Eastern Cape.

## References



## External links
* Profile at Parliament of South Africa
Primrose Sonti

**Nokulunga Primrose Sonti** (wey dem born 1 October 1961) na South African politician from North West wey serve as Member for de National Assembly of South Africa for de Economic Freedom Fighters from May 2014 reach May 2024. Sonti be former member for de African National Congress.

## Early life den education
Nokulunga Primrose Sonti be person wey dem born on 1 October 1961 for Gqaqala settlement, Tsolo, for de old Cape Province. She be de first born among six pikin dem. She start school for Nqamakwe Jongabantu Secondary School for Nqamakwe but she no complete am. Sonti no get any tertiary education. She first get work for shoe factory for Butterworth before she meet ein husband. Dem move go Wonderkop for North West insyd 1995.

## Political career
Sonti be top person insyd African National Congress insyd Wonderkop till she stand as ward councillor candidate for Marikana ward for de 2011 local government election. Because of harassment, she comot from de ANC.

Sonti too work as clothing contractor for one mine wey dey de outskirts of Mooinooi. For August 2012, de Marikana massacre happen wey 34 Lonmin miners die as police shoot dem. Dem first mistake her as one of de widows. She den join Thumeka Magwangqana form support group for de widows wey dem call "Sikhala Sonke" (We cry together). She later comot from ein job. For July 2013, Julius Malema wey dem expel as ANC youth league president form Economic Freedom Fighters. Malema be de person wey recruit Sonti join de party. For 2017, she show for de *Strike A Rock* documentary wey show wetin happen after de massacre and how de support group take start.

### Parliamentary career
Sonti get elected go National Assembly for May 2014. She start work as MP on 21 May 2014, den dem assign her make she serve for de Portfolio Committee on Public Works for June. During one parliamentary debate for March 2015, she call President Jacob Zuma "heartless" plus "thief", den she talk make he resign because of wetin happen for de Marikana massacre. Dem tell her make she withdraw de statement but she no gree. By June 2015, she join de Portfolio Committee on Social Development.

After de 2019 general election, Sonti start ein second term for office on 22 May 2019. For June 2020, dem appoint her go de Portfolio Committee on Women, Youth and Persons with Disabilities.

Sonti no dey for any of de EFF ein candidate list for de 2024 general election, so she comot from parliament after de election.

## Ein life matter
Sonti previously be married. She get one daughter den three grand kiddies.

## References



## External links

*Ms Nokulunga Primrose Sonti – People's Assembly
*Marikana’s mam’ Sonti – City Press
Mathapelo Siwisa

**Annacleta Mathapelo Siwisa** be South African politician wey serve as Member of de National Assembly of South Africa for de Economic Freedom Fighters. She get elect go parliament for 2019.

## References


## External links
* Annacleta Mathapelo Siwisa at People's Assembly
* Ms Annacleta Mathapelo Siwisa at Parliament of South Africa
Shadrack Tlhaole

**Shadrack Lapologang Tlhaole** be a South African politician den a party member of the Economic Freedom Fighters (EFF).

E be de provincial chairperson for de EFF plus now now Member of de Northern Cape Provincial Legislature for de party, after e take office for November 2017. Before, e serve as de provincial secretary of de party. Tlhaole na former provincial chair for de African National Congress Youth League (ANCYL). E lef de ANC for 2016 den after dat e join de EFF. Tlhaole turn MP for de EFF for February 2017 den e serve till dem move am go de legislature for October 2017. For November 2010, Sunday Times name Tlhaole as "Mampara of de week".

Insyd October 2022, Tlhaole win as provincial chairperson for de EFF. E take over from de former chairperson Aubrey Baartman as de party ein leader for de legislature after Baartman resign.

## References


## External links
*Shadrack Lapologang Tlhaole – People's Assembly
Florence Tito

**Lorato Florence Tito** be a South African politician den a Member of de South African National Assembly. Tito be a member of de Economic Freedom Fighters.

## Biography
Tito finish ein secondary school for Tetlanyo Secondary School wey dey Kimberley, Northern Cape. She get diplomas for marketing plus public administration and management.

Before dem elect am go parliament, she be EFF councillor for Sol Plaatje Local Municipality plus Frances Baard District Municipality.

Tito stand as EFF parliamentary candidate for de 2019 national elections, den dem elect am go National Assembly plus swear am in on 22 May 2019. Since she turn MP, Tito be member for de Portfolio Committee on Home Affairs.

Tito get re-election go de National Assembly for de 2024 general election.

## References



## External links

* Lorato Florence Tito at People's Assembly
Patrick Sindane

**Patrick Sindane** be South African politician. E be member of de Economic Freedom Fighters, dem elect am go de Gauteng Provincial Legislature for 2014.

After dem finish de 2019 general election, Sindane enter as Member for de National Assembly of South Africa. E serve as alternate member for de Portfolio Committee on Agriculture, Land Reform plus Rural Development.

Sindane comot from de National Assembly on 8 December 2021.

## References



## External links
*Patrick Sindane at People's Assembly
Mandla Shikwambana

**Mandla Shikwambana** be South African politician from de Economic Freedom Fighters. E start ein work as Member for National Assembly of South Africa from 1 June 2023. Shikwambana win full term insyd parliament for de 2024 general election.

## References
Henry Shembeni

**Henry Andries Shembeni** be South African politician. Dem elect am go de National Assembly inside 2019 as member for de Economic Freedom Fighters.

From 6 May 2020 go 28 February 2023, Shembeni serve as regular member for de Portfolio Committee on Police. Dem later demote am make e be alternate member for de same committee.

Then on 6 June 2023, News24 report say de EFF sack Shembeni as Member of de National Assembly.

## References


## External links
*Mr Henry Andries Shembeni at Parliament of South Africa
Thembinkosi Rawula

**Thembinkosi Rawula** be one South African politician. E bin be senior member for Economic Freedom Fighters (EFF) den Member of Parliament for de party until April 2019 wey e resign. E talk say e dey come out because e accuse de party ein leaders say dem dey mismanage money.

## Early life den education
Rawula be from de Eastern Cape. He dey hold a bachelor's degree in public administration from Nelson Mandela University, a post-graduate diploma insyd labour law from de University of Johannesburg den an honours degree in Public Administration from de University of South Africa.

## References
Kouassi Kouamé Patrice

**Kouassi Kouamé Patrice** (born December 2, 1962, insyd Daloa) dem sanso know am as **KKP**, (baoulé first name), be an Ivorian lawyer den politician.

Insyd December 2016, he become Deputy insyd Yamoussoukro Commune inside de National Assembly of Ivory Coast. He turn member of Yamoussoukro Municipal Council for October 2018, den by December 2018, he become deputy mayor.

## Early life
He get ein Baccalaureate for "Literature and Philosophy" from Lycée Classique d’Abidjan insyd 1984. He go University of Benin to study law. He earn ein Master of Law for de Judicial Careers option, den he get de Certificate of Aptitude to de Profession of Lawyer (CAPA) from Université Félix Houphouët-Boigny insyd 1993.

## Career
He start ein career for 1993 insyd de office of Maître René Bourgoin as trainee lawyer, then for 1995 he turn associate lawyer. Two years later, he become partner for Bourgoin & Kouassi den for Emeritus Law Firm.

He serve as treasurer for Council of de Bar Association, member for board of directors of CARPA, Vice-President for de Sports den Cultural Association of de Bar, then representative for Bar of Ivory Coast for de Central Commission of de Independent Electoral Commission (CEI) from 2005 go 2011.

Patrice be Vice-President for Foundation la Rentrée du Cœur plus member for de association Partage.

During de fiftieth anniversary of de Côte d'Ivoire Bar for Yamoussoukro insyd 2009, Patrice receive de honour of Chevalier insyd de National Order of de Ivory Coast.

### Politics
Insyd December 2016, Patrice enter de Ivorian parliament after he win for Yamoussoukro district. He contest as independent candidate. He become Secretary for de Bureau of de National Assembly plus member for de Defense Security Commission.

Later, he go back join ein original party – de PDCI-RDA – den he become member of de Political Bureau plus de Grand Conseil Régional. He dey serve as Secretary General for de Abla Pokou section of Yamoussoukro.

## References



## External links

*KKP Official website (in French)